يا سيدي سلمان
يالله يا مجري مقادير الأزمان يا ممهلٍ للناس في عافيتها انت الإله وخالق الأنس والجان وفي يدك تضييق الصدور وسعتها وانت الملاذ وعالمٍ كل ماحان يا كاشفٍ سر النفوس وبختها ارسلت خير الرسل عزه وبرهان و خلقك مضامين الرساله قرتها تمدنا بالنصر في كل ميدان واحسن ذرى دارٍ بيوتك حمتها دارٍ تعز الدين من دافع إيمان تِنْزِل حدود الدين في منزلتها دارٍ تحارب دون منهج وقرآن دون اليمن روس الأفاعي وطتها من دافع الجيره ومن منهج احسان من منهج الحوثي وفكره حمتها اللي تسوقه دولة الفرس بأعنان تفرعنت بين الأسود وغزتها تبت يدين ايران ومساند ايران تبت يدين الرافضه وشجرتها من جرته يمناه للغدر خسران رسالةٍ كل الطوايف وعتها حكامنا في قطعة الراي شجعان تدارست حرب الشموخ وبدتها دخيلهم يلقى معزه وعرفان دونه تروح ارواح في ملحمتها يوم الملك سلمان صرح للأعوان يوم اليمن تنخاه في معظلتها يركن على مقرن ويلقابه امان فعايله صفحات عزه روتها اخوه درع الجنب لاهاج بركان له هيبةٍ كم مشكله جمدتها ولايشتحن والأمن في جال ربان عوق الخصوم اللي تحد السنتها اللي تزعزع في وطنها بنكران جاها ولد نايف بسيفٍ سحتها وحان القرار اللي تباشر به أوطان العاصفه هبت بناسٍ بلتها وإنا سواعد عاصفة حزم سلمان ضرباتنا روس الأعادي فرتها من دون دار المصطفى نسل عدنان هقواتنا روس النوايف رقتها ماهمنا حوثي ولا خاينن خان صرخة يمن جتنا ورحنا جهتها ماعاد به تهديد وملاعب السان وأبو فهد سلمان في مواجهتها ضف العرب واوجد من الحزم سلطان في ليلةٍ هد الصقور وسرتها أمطر سماء صنعاء وصعده بنيران من طايرات أهدافها حددتها يوم استفاق الغرب من نومته لان وايد حماة الدين في عاصفتها معاد له في سلم الحرب ميزان ثعالبٍ جتها الصقور ورمتها ياسيدي سلمان لك موقفٍ بان ومواقفك كبر الفعايل سمتها اضرب بسيف العدل فلاج الأمتان ترى حروب النور هذي سنتها ضم اليمن وجروح غزه بالأحضان ثم سوريا وارحم عيونن بكتها ثم العراق اللي من العنف حيران واحوازنا جيش المعادي بهتها بأمرك محمد قايد الحرب لاهان بأشارتك روس الشواهق نحتها محمد ولد سلمان للحزم عنوان قاد الحشود اللي جهودك بنتها تهتز من سطواته انفوس وابدان وتنصاع له روسٍ تزايد عنتها وحنا وراه بروح قاده وفرسان وانفوسنا عوج الشدايد هوتها حنا جنود الدار عن كل عدوان وإنا عصى يمناه في مصلحتها يبشر بجيشٍ لاقسى الوقت ماشان يعشق رعود الحرب من زمجرتها ينشاف له بالأرض هزه وطوفان وبيض السحايب جمرته ذوبتها يجمع رجالٍ ماهوت بيض الأكفان تبي الشهاده في بدالٍ كستها ما فيه احد منا تلون بالألوان مشاعرٍ صدق النوايا علتها من جندي الطابور لاقايد اركان وأهل الثياب اللي تبين اثمرتها نحمي حدود الدار من كل شيطان ومن كل روسٍ طاوعت شرذمتها تحيا بلادي والغلا نبض شريان وتحيا نفوسٍ بالمعزه رعتها - عايض أبو شيبة
